## NARVA LINNAVALITSUS

#### K O R R A L D U S

Narva \_\_\_\_.06.2023. a nr \_\_\_\_\_ - k

### Narvas Kreenholmi 25 hoones asuva ruumi

### tasuta kasutusse andmine ja hooldustasust vabastamine

**(Mittetulundusühing Traditsioonilise Kultuuri Keskus Suprjadki)**

1. **ASJAOLUD JA MENETLUSE KÄIK**

Narva Linnavalitsuse Linnamajandusamet sai MTÜ-lt Traditsioonilise Kultuuri Keskus Suprjadki, registrikood 80218411, taotluse, kus palutakse anda tasuta kasutusse Rahvaste Majas (Kreenholmi 25) 2.korruse ruum nr 87 lauluproovide korraldamiseks.

Ruumi nr 87 pindala – 47,8 m²

Üldkasutatavate ruumide pindala – 9,6 m²

Arvestuslik üüritasu – 12,58 euro/kuu

Arvestuslik hooldustasu – 88,97 euro/kuu

Kuni 30.06.2023 kasutas MTÜ Traditsioonilise Kultuuri Keskus Suprjadki oma lauluproovideks Narva Laste Loomemaja ruumi tasuta vastavalt Narva Linnavalitsuse 15.02.2023 korraldusele nr 110-k.

Varem rentis Rahvaste Majas (Kreenholmi 25) 2.korruse ruumi nr 87 MTÜ Türkiispärl, kuid alates 01.05.2023 see MTÜ üürib väiksemat ruumi (nr 59).

Narva Linnavalitsuse 07.06.2023 korralduse nr 414-k alusel on Kreenholmi tn 25 hoones tegutsevad rahvuskultuuriseltsid vabastatud hooldustasust, seega saab ka MTÜ Traditsioonilise Kultuuri Keskus Suprjadki vabastada hooldustasu maksmisest kuni 31.12.2023.

MTÜ Traditsioonilise Kultuuri Keskus Suprjadki taotlust arutati Narva Linnavalitsuse linnavarakomisjoni koosolekul 20.06.2023 (protokoll nr 3.1-6/14-2023) ning otsustati:

1. Soovitada Narva Linnavalitsuse Linnamajandusametile anda MTÜ-le Traditsioonilise Kultuuri Keskus Suprjadki tähtajatult tasuta kasutamiseks Narvas Kreenholmi 25 asuva ruumi nr 87 üldpindalaga 47,8 m² mittetulundusühingu tegevuseks.
2. Narva Linnavalitsuse Linnamajandusametil teha päring Narva Linnavalitsuse Kultuuriosakonnale arvamuse saamiseks, kas MTÜ Traditsioonilise Kultuuri Keskus Suprjadki on rahvuskultuuriline selts.
3. Vabastada MTÜ Traditsioonilise Kultuuri Keskus Suprjadki hooldustasust, kui kultuuriosakonna vastus on jaatav.
4. Narva Linnavalitsuse Linnamajandusametil esitada korralduse eelnõu Narva Linnavalitsuse istungile.

21.06.2023.a. kinnitas Narva Linnavalitsuse Kultuuriosakond, et MTÜ Traditsioonilise Kultuuri Keskus Suprjadki on rahvuskultuuriselts.

**2. ÕIGUSLIKUD ALUSED**

2.1. Kohaliku omavalitsuse korralduse seaduse § 6 lg 2 kohaselt on omavalitsusüksuse ülesanne korraldada antud vallas või linnas koolieelsete lasteasutuste, põhikoolide, gümnaasiumide ja huvikoolide, raamatukogude, rahvamajade, muuseumide, spordibaaside, turva- ja hooldekodude, tervishoiuasutuste ning teiste kohalike asutuste ülalpidamist, juhul kui need on omavalitsusüksuse omanduses. Nimetatud asutuste osas võidakse seadusega ette näha teatud kulude katmist kas riigieelarvest või muudest allikatest.

2.2. Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 7 lg 1 p 4 ja § 7 lg 2 p 3 ning § 46, § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

2.3. Kooskõlas Korra §-ga 52¹ linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

##### 3. OTSUS

3.1. Anda MTÜ-le Traditsioonilise Kultuuri Keskus Suprjadki, registrikood 80218411, tähtajatult tasuta kasutusse Narvas Rahvaste Majas (Kreenholmi 25) 2.korruse ruumi nr 87 pindalaga 47,8 m² lauluproovide korraldamiseks.

3.2. Vabastada MTÜ-le Traditsioonilise Kultuuri Keskus Suprjadki, registrikood 80218411, hooldustasust kuni 31.12.2023.

3.3. Narva Linnavalitsuse Linnamajandusametil sõlmida MTÜ-ga Traditsioonilise Kultuuri Keskus Suprjadki punktis 3.1 nimetatud linnavara tasuta kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le Traditsioonilise Kultuuri Keskus Suprjadki.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Üllar Kaljuste

 linnasekretär